Paulo de Carvalho

Paulo de Carvalho (født Manuel Paulo de Carvalho Costais 15. mai 1947 i Lisboa) er en portugisisk sanger og musiker.

Bakgrunn
Hans musikalske karriere startet i 1965, da Carvalho var med på å etablere bandet The Sheiks. Han spilte trommer og sang i bandet, og fikk senere en viktig rolle i flere andre fremtredende portugisiske band utover i 1960-årene. Blant disse var band som Fluido, Banda 4 og Thilo's Combo.

Som soloartist deltok Carvalho flere ganger i sangkonkurransen Festival da Canção og i Eurovision Song Contest i 1974 og 1977. 

I 1974 deltok han med sangen «E depois do adeus» (og etter adjøet). Sangen kom på sisteplass i konkurransen, men ble senere brukt som ett av to kallesignal som startet Nellikrevolusjonen i Portugal. Revolusjonen styrtet det sittende autoritære regimet i Portugal, og førte landet over til demokrati. I 1970- og 1980-årene opptrådte Carvalho i flere land, blant annet i Bulgaria, Polen og Belgium, samt i musikkfestivaler i Chile, Argentina og Spania.

I 1985 gikk Carvalho fullt over til å synge fado, Portugals tradisjonsrike musikksjanger. Desculpem qualquer coisinha ble hans første fado-album. Flere av Carvalhos sanger var skrevet av musikere som José Nisa, José Calvário og Ary dos Santos, samt et dikt av Alda Lara. Han har også jobbet med andre artister som Fernando Tordo, Tozé Brito, Carlos Mendes og Os Amigos.

Diskografi
Oversikt over album med Paulo de Carvalho:

1971 – Paulo de Carvalho
1971 – Eu
1974 – Paulo de Carvalho
1975 – Não de Costas, Mas de Frente
1976 – MPCC
1977 – Paulo de Carvalho
1978 – Volume 1
1979 – Cantar de Amigos
1980 – Até me Deva Jeito
1981 – Cabra Cega
1982 – Cabra Cega
1985 – Desculpem Qualquer Coisinha
1986 – Homem Portugues
1987 – Terras da Lua Cheia
1991 – Gostar de Ti
1994 – Alma
1995 – 33 Vivo
1996 – Fados Meus
1999 – Mátria
2002 – Antologia
2004 – Cores do Fado
2006 – Vida
2008 – Do Amor
2011 – Vivo: 50 Anos de Carreira
2012 – Duetos de Lisboa
2017 – Duetos

Referanser

Eksterne lenker 
 
 
 

Portugisiske sangere
Deltakere i Eurovision Song Contest
Personer fra Lisboa